Komisijas ziņojums Eiropas Parlamentam un Padomei par ELVGF Garantiju nodaļas izdevumiem - Agrīnās brīdināšanas sistēma Nr. 5–6/2006 /* SEC/2006/1054 galīgā redakcija */





[pic] | EIROPAS KOPIENU KOMISIJA | Briselē, 26.7.2006 SEC(2006) 1054 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par ELVGF Garantiju nodaļas izdevumiem Agrīnās brīdināšanas sistēma Nr. 5–6/2006 SATURS 1. IEVADS 3 2. PIEZīMES PAR 2006. GADA BUDžETA IZPILDI 3 3. SECINāJUMI 4 Ievads Šā dokumenta 1. pielikumā ir izklāstīta budžeta faktiskā izpilde laikā no 2005. gada 16. oktobra līdz 2006. gada 30. aprīlim salīdzinājumā ar izdevumu izklāstu, uz ko norādīja indikatori, kas noteikti, pamatojoties uz noteikumiem Padomes 2000. gada 26. septembra Regulā (EK) Nr. 2040/2000 par budžeta disciplīnu[1]. Piezīmes par 2006. gada budžeta izpildi Turpmāk īsi aprakstītas nozīmīgākās atšķirības starp faktisko budžeta izpildi un izpildes apjomu, ko raksturo indikators, dažādiem 2006. gada budžeta sektoriem (NB: iekavās norādīts pašreizējais pārtēriņa (+) vai nepilnīga izlietojuma (–) apjoms). Monetārie faktori Dolāra un euro maiņas kurss Izdevumos, kas radušies minētajā laika posmā, ir ņemtas vērā dolāra/euro maiņas kursa izmaiņas. Lauksaimniecības produktiem, jo īpaši graudiem un cukuram, piemērotas ievērojamas eksporta kompensācijas, kā arī dažus iekšējā atbalsta pasākumus, piemēram, atbalstu kokvilnai, un izdevumus ietekmēja dolāra un euro kursa izmaiņas. Saskaņā ar Regulas (EK) Nr. 2040/2000 8. panta 1. punktu budžeta iestādes pieņemtais budžets tika veidots, pamatojoties uz vidējo paritātes likmi EUR 1 = $ 1,22 2005. gada jūlijā–septembrī. Jāpiebilst, ka laika posmā no 2005. gada 1. augusta līdz 2006. gada 30. aprīlim vidējais paritātes kurss bija aptuveni 1 EUR = $ 1,21, tas ir, aptuveni 1 % mazāk nekā tad, kad tika veidots 2006. gada budžets. 1.a apakšpozīcija — KLP izdevumi (izņemot lauku attīstību) Cukurs (+ EUR 296,9 miljoni) Ar kompensācijām eksportētie cukura daudzumi daudzkārt pārsniedza 2006. gada budžeta plānā aprēķināto eksporta apjomu. Šīs situācijas dēļ radušies izdevumi varētu vairāk nekā parasti pārsniegt to izdevumu apjomu, kas paredzēti eksporta kompensāciju apmaksai, neraugoties uz vispārējo eksporta kompensācijām noteikto likmju apjoma samazinājumu. Augļi un dārzeņi (– EUR 109,2 miljoni) Dalībvalstīs ir pabeigta atbalsta maksājumu izmaksa par tomātu pārstrādi. Radušies izdevumi nav tik lieli, kā bija plānots, jo pārstrādes rūpnīcām piegādāts mazāks tomātu daudzums. Turklāt izskatās, ka dalībvalstu maksājumi darbības fondos ražotāju organizācijām, būs mazāki nekā budžetā paredzētie izdevumi. Šobrīd Komisija lēš, ka īstenojot šo pasākumu augļu un dārzeņu sektorā radīsies ietaupījumi. Piens un piena produkti (– EUR 104, 7 miljoni) Pašreizējie labvēlīgie apstākļi iekšējā un ārējā tirgū kopumā ir Komisijai ļāvuši samazināt vispārējās eksporta kompensācijas likmes un iekšējā tirgus atbalstu dažādiem produktiem šajā sektorā, tādējādi radot mazākus izdevumus nekā bija paredzēts. Komisija paredz, ka šāda izmantošana nepilnā apjomā visticamāk turpināsies līdz budžeta gada beigām. Tiešie atbalsti (– EUR 3 036,3 miljoni ) Šāda nepilnīga izmantošana galvenokārt attiecas uz atsaistītiem tiešajiem atbalstiem. Šo situāciju izskaidro fakts, ka vairākas dalībvalstis ir saskārušās ar nopietnām administratīvām grūtībām, nosakot un pārvaldot izmaksājamo atbalstu apjomus un attiecīgi arī cenšoties ievērot indikatora paredzēto maksājumu grafiku. Komisija cieši novēros stāvokli izpildē un, pamatojoties uz dalībvalstu iesniegto informāciju, regulāri to atjauninās. Lai gan galīgo rezultātu novērtēt ir vēl pāragri, lielākā daļa sarežģījumu būtu jāpārvar tuvākajā nākotnē. Tomēr pašlaik Komisija nevar izslēgt šim pasākumam paredzēto budžeta apropriējumu nepilnīgu izmantošanu. Secinājumi Attiecībā uz 1.a apakšpozīciju apropriējumu izlietojums dalībvalstu izdevumiem no 2005. gada 16. oktobra līdz 2006. gada 30. aprīlim sasniedza EUR 33 137,8 miljonus, t.i., 76,6 % no pieejamajiem apropriējumiem. Kopējā budžeta apropriējumu izdevumu neizpilde salīdzinājumā ar rādītāju aptuveni līdzinās– EUR 3 107,5 miljoniem tajā pašā laikposmā, ņemot vērā tiešā atbalsta maksājumiem paredzētā budžeta izpildi iepriekš minētajā laikposmā. Attiecībā uz 1.b apakšpozīciju apropriējumu izlietojums dalībvalstu izdevumiem no 2005. gada 16. oktobra līdz 2006. gada 30. aprīlim sasniedza EUR 3 625,1 miljonus, t.i., 46,6% no pieejamajiem apropriējumiem. Šobrīd Komisija gaida, ka šī sektora apropriējumi tiks izpildīti, kā ierosināts 2006. gada budžetā. [pic] [1] OV L 244, 29.9.2000., 27. lpp.